Tisztelt Szülők!

Tájékoztatjuk Önöket, hogy a mai napon a tanulók részére névre szólóan kiosztották az osztályfőnökök a 2015/2016. tanévre vonatkozó, az iskola által előzetesen megrendelt tankönyvlistát.

Kérjük, hogy a megrendelőt a szülők/gondviselők **aláírva 2015. május 22-ig** küldjék vissza az osztályfőnököknek.

Aki valamelyik tankönyvet nem kéri, kérjük, a listán egy vonallal húzza át a könyv számát és címét és írja a törlés oka oszlopba a lemondás okát!

(Kérjük, jól nézzék meg, hogy a nagyobb testvér otthon lévő tankönyveinek cikkszáma pontosan megegyezik-e a tankönyvlistán szereplővel, és csak teljes egyezőség esetén mondják le a rendelést. Illetve egyeztessenek a tantárgyat tanító pedagógussal, hogy a régi típusú tankönyv elfogadható-e.)

A normatív támogatásban részesülő, jövő tanévben 4-8. évfolyamos tanulók, illetve a jövő tanévben 10., 11. és 12. évfolyamos tanulók szüleinek a tankönyvrendelési lista mellé a tankönyvtámogatáshoz szükséges igénylőlapot is kiadták az osztályfőnökök. Kérjük ezt a nyomtatványt is **kitöltve és aláírva 2015. május 22-ig visszaküldeni szíveskedjenek.** (A leendő 9. évfolyamos tanulók szülei a beiratkozáskor hozzák magukkal a támogatáshoz szükséges igazolást, illetve a kitöltött igénylőlapot, melyet a szülői értekezleten vehetnek át, vagy honlapunkról is letölthetnek.)

Elnézést kérünk a szoros határidőért, de kérjük a fenti időpont pontos betartását, mert a könyvrendelés rendszerének lezárását követően nem áll módunkban módosítani.

(Aki nem hozza vissza határidőre az aláírt tankönyvlistát, annak automatikusan az előrendelésen szereplő könyvrendelést hagyatjuk jóvá.)

A tankönyvtámogatáshoz szükséges új igazolásokat a nyári szünetben a szerdai ügyeleti napokon 9 és 12 óra között tudják leadni. Ha kedvezményes étkezést is igénybe vesznek, akkor az igazolásról 2 másolati példányt kérünk, ha étkezést nem, akkor 1 másolatot kérünk a titkárságon leadni.

A kedvezményre vonatkozó jogosultság fennállását tartalmazó hatósági igazolásokat a tanév első napjáig, de legkésőbb október 15. napjáig az iskola részére le kell adni, ellenkező esetben az ingyen kapott tankönyvek ellenértékét a szülőnek október 20-ig be kell fizetnie.

Az a normatív támogatásban részesülő jövőre 4-12. évfolyamos tanuló, akinek a jogosultságáról szóló hatósági igazolását a szülő csak a tanév első napját követően, de legkésőbb október 15-ig tudja igazolni, tankönyvosztáskor szíveskedjen egy szülői levelet magával hozni, melyben a szülő nyilatkozik, hogy az igazolást már megkérte és azt az iskola részére legkésőbb október 15-ig leadja. Október 15-ét követően már jeleznünk kell a Könyvtárellátó, illetve a Tankerület felé, ki az, akinek az igazolása mégsem érkezett be és ez által be kell fizetnie a tankönyvcsomag árát.

Jelen tájékoztató levelünk, illetve normatív kedvezmény esetén a tankönyvtámogatás igénylésére vonatkozó formanyomtatvány honlapunkon is elérhető.

A tankönyvosztás menetéről az iskola augusztus hónapban kap tájékoztatást. Kérjük, figyeljék honlapunkat ([www.kig.hu](http://www.kig.hu)), ahol minden témában a nyár folyamán is fontos információkat találhatnak.

2015. május 18.

Együttműködésüket köszönjük.

Üdvözlettel:

Hirmann László Horváthné Csorba Andrea

igazgató tankönyvfelelős